OzLabs/hebrew-wiki-articles huggingface dataset:
אילנית הכיס

Gastrotheca argenteovirens
אילנית הכיס שם מדעי: Gastrotheca) היא סוג של דו-חיים ממשפחת ההמיפרקטיים החיים באמריקה הדרומית ואמריקה המרכזית וכולל 74 מינים. חלק מהחוקרים רואים בהם סוג של אמפיגנטודונטים.

אלו צפרדעים קטנות בגודלם החיות על קרקע יערות הגשם באזורים לחים.

מינים אלה מצטיינים בשמירה על הביצים. לנקבות בסוג זה "כיס", המזכיר מעט כיס של קנגורו ובו נמצאות הביצים עד בקיעתם. לאחר הבקיעה הנקבה מביאה את הראשנים למקור מים.

מזונם של האילניות מורכב בעיקר מחרקים, אותם היא אוספת עם לשונה.

==מינים==

==קישורים חיצוניים==

* מנחם דור לקסיקון זואולוגי הוצאת דביר

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
קטגוריה:ניאובטרכיה
הר המפסון

הר המפסון (באנגלית: Mount Hampson) הוא הר בחלק הצפוני של הרי טולה בארץ אנדרבי, שבאנטארקטיקה.

ההר ממוקם 2 קילומטרים צפונית להר רודס.

== היסטוריה ==
=== גילוי ההר ===

ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1957.

=== מקור השם ===

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ר. ו. המפסון (R.V. Hampson), איש צוות אוניית המחקר "דיסקברי" במהלך מסע המחקר האנטארקטי הבריטי, האוסטרלי והניו זילנדי שחקר את אנטארקטיקה בין השנים 1929–1931.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:6301 הר המפסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1409 הר המפסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5944&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר המפסון] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25614640 מפת אזור הר המפסון]

== הערות שוליים ==

המפסון
קונאן (כלב)

קונאן הוא כלב קרבי מסוג רועה בלגי, חבר ביחידת כוח דלתא של צבא ארצות הברית שהשתתף במבצע קיילה מולר בסוריה, בו נהרג אבו בכר אל-בגדאדי, מנהיג ארגון הטרור של המדינה האיסלאמית בעיראק. הגנרל קנת' מקנזי הבן הצהיר ב־30 באוקטובר כי הכלב נפצע במהלך הפשיטה בגלל חוטי חשמל חשופים, אך התאושש וחזר לתפקידו.

נקרא על שם קונאן או'בריאן בגלל שערו המדובלל.<ref name="Newsweek"></ref>

== מינו של קונאן ==
היו דיווחים סותרים על מינו של קונאן בעקבות חשיפתו לציבור. תחילה דיווח השבועון ניוזוויק כי הכלב הוא נקבה, אולם לאחר מכן פרסם המגזין תיקון ובו ציין כי קונאן הוא זכר.

ה-RTL Nieuws דיווח כי קונאן הוכשר על ידי חברה בבסט בהולנד לפני שהועבר לארצות הברית, גבר המזוהה כבעליו והמאמן הקודם שלו צוטט שאמר: "מדובר בזכר בן חמש. זה כלב טוב מאוד."<ref></ref>

ב-25 בנובמבר 2019, צוטט גורם בבית הלבן באומרו כי הכלב הוא נקבה אך בהמשך תיקן את דבריו וציין שקונאן הוא למעשה זכר.<ref></ref> למחרת אישרו אנשי ההגנה לעיתון כוכבים ופסים כי קונאן הוא זכר. במקביל, בכיר ממשלתי בגורמי הביטחון האמריקאיים האמריקנית חלק על כך ואמר לחדשות ABC כי קונן הוא נקבה, אך הדו"ח של ABC נשלל זמן קצר לאחר מכן עם מספר גורמים רשמיים שאמרו כי הם אימתו שקונאן הוא זכר.

== ביקור בבית הלבן ==
ב-25 בנובמבר 2019 הופיע קונאן בהפתעה עם מטפל בבית הלבן. הנשיא דונלד טראמפ הציג את קונאן לעיתונאים בגן הוורדים של הבית הלבן ואמר: "אז זהו קונאן. כרגע, ככל הנראה הכלב המפורסם ביותר בעולם", כינה אותו "עוגיה קשוחה", "מרחרח הסמים האולטימטיבי" ו"הלוחם האולטימטיבי". הגברת הראשונה של ארצות הברית, וסגן הנשיא מייק פנס שהגיעו בהמשך לאירוע, קראו לו "גיבור".<ref></ref> טראמפ ציין שכשהעניק לקונאן מדליה ומגן הוקרה, נפגש גם עם כמה מחיילי המבצעים המיוחדים האחרים שהשתתפו בפשיטה בבגדדי, שלא זוהו מסיבות ביטחוניות מכיוון שהיו בתפקיד פעיל.<ref></ref><ref></ref>

== ראו גם ==
* צ'יפס, כלב המלחמה המעוטר ביותר של מלחמת העולם השנייה
* סמל שטובי , כלב המלחמה המעוטר ביותר של מלחמת העולם הראשונה
* לוקה , כלב זוכה מדליית דיקין ששירת עם חיל הנחתים של ארצות הברית באפגניסטן

==קישורים חיצוניים==

== הערות שוליים==

קטגוריה:בעלי חיים בשירות צבאי ומשטרתי
קטגוריה:ארצות הברית: בעלי חיים מפורסמים
קטגוריה:כלבים מפורסמים
יחסי יוון–מונגוליה

יחסי יוון–מונגוליה הם היחסים הדיפלומטיים הרשמיים שבין הרפובליקה ההלנית לבין מדינת מונגוליה.

== היסטוריה ==
בין הרפובליקה ההלנית לבין מדינת מונגוליה מתקיימים יחסים דיפלומטיים רשמיים. על פי משרד החוץ היווני, "הרפובליקה ההלנית ומדינת מונגוליה מקיימות יחסים דיפלומטיים רשמיים המאופיינים בקשרי ידידות טובים בין הממשלות והעמים אף על פי ההיעדרות של קשרים על בסיס רגולרי בין שתי המדינות".

היחסים הדיפלומטיים הרשמיים שבין יוון למונגוליה כוננו לראשונה בשנת 1967. האינטרסים היווניים במונגוליה מיוצגים על ידי השגרירות היוונית בסין, שאמונה דיפלומטית גם על מונגוליה. מן הצד השני, האינטרסים המונגוליים ביוון מיוצגים על ידי השגרירות המונגולית בבולגריה, שאמונה דיפלומטית גם על יוון.

ב-16 ביוני 2011, בבודפשט, נחתם מזכר הבנות בין שתי המדינות בנושא שיתופי פעולה. הגורם שחתם על מזכר ההבנות היה משרדי החוץ של שתי המדינות. בשנת 2013 נחתם הסכם ידידות ושיתוף פעולה בין מונגוליה לבין האיחוד האירופי, יוון כלולה באיחוד האירופי ולפיכך חתומה גם היא על הסכם שיתוף הפעולה.

מונגוליה אירחה ועידה באולן בטור ביולי 2016, שר החוץ של יוון הגיע למקום ונפגש עם עמיתו המונגולי.

== נציגויות דיפלומטיות ==
* יוון אינה מיוצגת במונגוליה בדרג השגרירות. יוון מיוצגת במונגוליה בדרג הקונסולרי באמצעות קונסוליה רשמית שהיא מחזיקה באולן בטור, בירת המדינה. יוון האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.
* מונגוליה אינה מיוצגת ביוון בדרג השגרירות. מונגוליה מיוצגת ביוון בדרג הקונסולרי באמצעות קונסוליה רשמית שהיא מחזיקה באתונה, בירת המדינה. מונגוליה האמינה את שגרירותה שבסופיה, בירת בולגריה הסמוכה, על יוון.

== קישורים חיצוניים ==

* [https://www.mfa.gr/en/blog/greece-bilateral-relations/mongolia/ Mongolia], אתר משרד החוץ של יוון

== הערות שוליים ==
סאמג'יון

סאמג'יון (בקוריאנית: 삼지연군) הוא שמה של עיר במחוז ריאנגאנג שבקוריאה הצפונית. שמו נובע משלושה אגמים במחוז, הידועים ביחד כסאמג'יון. העיר שוכנת בסמוך להר פאקטו וקבוצות תיור טסות לשדה התעופה של המחוז כדי לראות את ההר, שיש לו משמעות במיתולוגיה של צפון קוריאה.

בתים ומבנים רבים בסאמג'יון שודרגו לאחרונה, ובניינים חדשים רבים, כולל מרכז בילוי לנוער, הושלמו בשנת 2005. פעילויות פופולריות בסאמג'יון הן סקי ופעילויות שונות עבור תלמידי בתי הספר בסביבת ההר, לפעילויות שונות כמו צופים בשילוב חופשות או טיולים בהנהלת בית הספר. בדצמבר 2019, קים ג'ונג-און חנך הרחבה שהושלמה, שתוארה על ידי התקשורת הממלכתית כעיר "מודרנית" עם מגורים ופארקי תעשייה.<ref></ref>

== תחבורה ==
=== תעופה ===
שדה התעופה סאמג'יון
בסאמג'יון ממוקם בסיס של חיל האוויר הצפון קוריאני יחד עם שדה תעופה ממנו יוצאות טיסות של חברת התעופה הלאומית אייר קוריו המפעילה טיסות סדירות ושירותי צ'רטר בין סאמג'יון ופיונגיאנג, וונסן וצ'ונגג'ין. בשנת 2005 נסגר שדה התעופה בגלל שיפוצים גדולים שבוצעו בחלקם על ידי תאגיד יונדאי.

=== רכבת ===
אל סאמג'יון מוביל קו הרכבת סאמג'יון של רכבת המדינה הקוריאנית. בניית קו חדש, באורך 78 קילומטרים הושלמה ביוני 2015;<ref name="NKEconwatch"></ref> תחנת רכבת חדשה נבנית אף היא.<ref name="RFA"></ref>

תחנת הרכבת הראשונה הוקמה בשנת 1985, אך כפי שנצפה בקלות מסין, בשנת 1989 היא נהרסה ועברה לאתר שני, 2 קילומטרים צפונית לאתר השלישי הנוכחי שמשמש את הרכבת. עם זאת, בבדיקת המתקנים שהושלמו, קים איל-סונג החליט שהיא לא מתאימה, לנוכח הרי סין. בהזמנת בנייה מחדש שלישית, התחנה השנייה הועברה לאחריות מפעל מכונות הדיוק סאמג'יון (מפעל התחמושת מספר 95) לאחר השלמת האתר השלישי בשנת 1992.<ref name="NKDaily2685">http://www.dailynk.com/english/read.php?cataId=nk01300&num=2685</ref> תחנה שלישית זו ממוקמת ישירות על דרך התיירים בהר פקטו, המעניקה גישה ישירה למתחם הארמון של קים איל-סונג. 20 אזרחים ושתי חוליות צבאיות מגנים על האזור. במהלך הביקור השנתי של המנהיג העליון ביולי או באוגוסט, כל האוכלוסייה האזרחית מועסקת כדי לנקות את מערכת התחבורה והסביבה המקומית.

== תיירות ==
אנדרטת סמג'יון הגדולה.
אנדרטת סאמג'יון הגדולה מורכבת מארבע קבוצות פסלים.<ref></ref>

== ארמונות השרד הממשלתיים ==
סאמג'יון היא אתר נופש ויעד לשני נשיאי צפון קוריאה. גם קים איל-סונג וגם קים ג'ונג-איל הקימו ארמונות ומתחמים באזור, אליהם ישנה גישה מתחנת רכבת מפותחת ובלעדית במיוחד לרכבת של המנהיג העליון המובילה לארמונות השרד הממשלתיים ובהם גם מעונות המגורים שלו.

== אקלים ==
לסמג'יון אקלים תת-ארקטי (סיווג אקלים: Dwc ) עם קיץ קריר וחורפים קרים ויבשים.

== ספורט ==
העיר מהווה לאתר נופש סקי מהבולטים במדינה.<ref></ref>

== ראו גם ==

== קישורים חיצוניים ==

* [http://bbs.keyhole.com/ubb/ubbthreads.php?ubb=showflat&Number=165472#Post165472 צפון קוריאה נחשפה], (Google Earth) מפת Google Earth של רוב האנדרטאות, מתקני התיירות והארמונות הציבוריים של סאמג'יון.
* [https://www.flickr.com/search/?w=37374328@N06&q=samjiyon אוסף תמונות מתוך סמג'יון וסביבתה]
* [http://www.naenara.com.kp/en/book/new_window.php?10+10110 אלבום תמונות] באתר Naenara
== הערות שוליים ==

קטגוריה:קוריאה הצפונית: ערים
קטגוריה:אתרי סקי
קטגוריה:אסיה: ערים מתוכננות
מצטיין שר הביטחון

מצטיין שר הביטחון הוא תעודת הצטיינות למשרתי הקבע בצה"ל. התעודה מוענקת בטקס על ידי שר הביטחון ובמעמד הרמטכ"ל וראש אגף כוח אדם. התעודה מוענקת מדי שנה סמוך לראש השנה לנגדים וקצינים מצטיינים שנבחרו מכל יחידות צה"ל. במעמד הטקס המצטיינים מקבלים תעודת הצטיינות אישית.

בוועדות קבלת מצטיין שר הביטחון על המועמד לעמוד בקריטריונים הבאים אשר נקבעו על ידי אכ"א:
* משרתי קבע
* הצטיינות ממושכת במילוי תפקידו, הן בפן האישי והן בפן המקצועי
* ביצוע התפקיד מעל ומעבר למוטל עליו, תוך מתן דוגמה אישית
* מדורג בשליש העליון בדירוג החילי, או מסומן כבולט לחיוב בחוות הדעת התקופתית, ובתנאי שלא דורג בעשירון התחתון בדירוג החילי
* לא נבחר למצטיין שר הביטחון או הרמטכ"ל בעבר
* בעל יתרת שירות של שנה, לפחות, מיום הטקס

על אף האמור לעיל, רשאי אכ"א - רמ"ח הסגל לאשר בחירתו של משרת קבע שאינו עומד בתנאים המפורטים.

בתעודה כתוב: תעודת הוקרה והערכה מוענקת בזאת ל...., ....על הצטיינותך האישית "והאנשים טובים לנו מאוד" (שמואל א', כה', טו')

=== מצטייני שר הביטחון ===
2013 - אייל שוימר, יאיר צוקרמן

==קישורים חיצוניים==
* [http://www.gvura.org/c19825-מצטיין-שר-הביטחון?page=1 מצטייני שר הביטחון], באתר הגבורה

==הערות שוליים==

*
קטגוריה:ישראל: עיטורים
ארכיפלג אלכסנדר

ארכיפלג אלכסנדר (ברוסית: Архипелаг Александра) הוא ארכיפלג באורך של כ-480 קילומטרים הממוקם בצפון אמריקה, מול החוף הדרום-מזרחי של אלסקה. הוא מכיל כ-1,100 איים, שהם פסגות הרי החוף השקועים ויורדים באופן תלול מהאוקיינוס השקט. תעלות ופיורדים עמוקים מפרידים בין האיים ומנתקים אותם מהיבשת. החלק הצפוני של המעבר הפנימי מוגן באיים כשהוא מתפתל דרכם.

באיים יש חופים לא סדירים, תלולים ויערות גשם ירוקי-עד וצפופים, ורובם נגישים רק באמצעות סירה או מטוס. הרוב המכריע של האיים הם חלק מהיער הלאומי טונגס.

על פי סדר שטח קרקע, האיים הגדולים כוללים את איי נסיך ויילס, אי צ'יצ'גאגוב, אי האדמירליות, איי בראנוב, איי רווילאגיגדו, האי קופריאנוב, איי קויואי, איי אטולין, האי דאל, וראנגל, מיטקוב, זארמבו, קוסיוסקו, קרוזוף, אנט, גרווינה ואיי יעקובי. כל האיים מחוספסים, מיוערים בצפיפות ויש בהם שפע של חיות בר.

הר געש אדג'קומב הוא בין הנקודות הגבוהות באזור.

עמי טלינגיט וקאיגן היידה הם ילידי האזור. תושבי הצימשיאן שנמצאו באי אנט אינם במקור מהאזור, לאחר שהיגרו לכאן מקולומביה הבריטית בסוף המאה ה-19.

קטצ'יקן וסיטקה הם הערים הגדולות על האיים. השכונות המאוכלסות ביותר בעיירה הגדולה ביותר באזור, ג'ונו, נמצאות ביבשת, אם כי חלקים מהעיר שוכנים גם באי דאגלס, שהוא חלק מהארכיפלג.

תיירות, דייג וכריתת עצים הם הענפים העיקריים של האיים.

== היסטוריה ==
האירופי הראשון שפקד את הארכיפלג היה הנווט הרוסי אלכסיי צ'יריקוב בשנת 1741, שראה את חופי נויס ואיי בייקר (שניהם מול החוף המערבי של איי הנסיך ויילס), כמו גם את קרוזוף, בראנוב, צ'יצ'אגוב ואיי יעקובי.<ref name="Golder1922"></ref> בשנת 1774 ראה חואן חוסה פרז הרננדס את החוף הדרומי של אי דאל,<ref name="Hayes2001"></ref> ואילו חואן פרנסיסקו דה לה בודגה וקודארה נכנס למפרץ בוקארלי מול איי נסיך ויילס בשנה שלאחר מכן.<ref name="Hayes1999"></ref> בשנת 1792 ג'קינטו קאאמניו ראה את האי רווילאגגיידו ואת איי גראווינה וגילה את מיצר קלרנס.<ref name="Hayes"></ref> ג'ורג' ונקובר ואנשיו עשו סקר מקיף של הארכיפלג בשנת 1793 ובשנת 1794, תוך שהם ממפים את איי הארכיפלג.<ref name="Vancouver1801"></ref> תוך עשור הרוסים יחצו את מיצר פריל המפריד בין איי צ'יצ'אגוב ובראנוב ובעשורים שלאחר מכן ימצאו את המיצרים והמעברים המפרידים בין כמה מהאיים הגדולים האחרים. תרשים רוסי משנת 1844 מציג את קופריאנוב שנפרדו מאי מיטקוף ואתולין, וראנגל, וורונקובסקי ואיי זארמבו נפרדים זה מזה.

הארכיפלג היה מוקד של סחר הפרוות הימי בראשית המאה ה-19. השליטה באיים עברה מרוסיה לארצות הברית עם רכישת אלסקה בשנת 1867.

על פי מילון שמות המקומות באלסקה של דונלד אורת' (עמוד 64), ארכיפלג אלכסנדר קיבל את שמו ממשאל שנערך בשנת 1867 והוא נקרא על שם הצאר אלכסנדר השני. במפה משנת 1860 של אמריקה הרוסית (אלסקה), קבוצת האי מכונה ארכיפלג המלך ג'ורג' השלישי.

== קישורים חיצוניים ==

* 

== הערות שוליים ==

קטגוריה:אלסקה: איים
קטגוריה:ארכיפלגים
קטגוריה:טלינגיט
זיו נמני

זיו נמני (נולד ב-29 באוגוסט 1979) הוא קצין בצה"ל בדרגת אלוף-משנה, בתפקיד מפקד פו"ם אלון. שימש מפקד בית הספר להנדסה צבאית, קצין ההנדסה של פיקוד הצפון ומפקד גדוד 601.

==ביוגרפיה==
נמני נולד וגדל בפרדסיה. התגייס לצה"ל בשנת 1997, התנדב לסיירת יעל ולאחר מכן יצא לקורס קצינים בבה"ד 1. לאחר שסיים את תפקידו כסגן מפקד פלוגה בסיירת יעל יצא ללימודים באוניברסיטה. לאחר מכן מונה למפקד פלוגה בגדוד 603. בשנת 2005 מונה למפל”ג ביהל"ם, וכיהן בתפקיד גם במהלך מלחמת לבנון השנייה. לאחר נישואיו תכנן לצאת לחופשת ירח דבש אך נקרא להילחם במבצע עופרת יצוקה. בסיום המבצע חזר ללימודים. לאחר מכן מונה לסגן מפקד גדוד. לאחר לימודים במכללה הבין-זרועית לפיקוד ולמטה מונה לראש ענף הנדסה בבסיס צאלים. בשנת 2014 מונה למפקד גדוד 601 ושימש בתפקיד עד שנת 2016. לאחר מכן הועלה לדרגת אל"ם ומונה לקצין ההנדסה של פיקוד הצפון. במהלך תפקידו היה אחראי על ניטרול המנהרות של חזבאללה במהלך מבצע מגן צפוני. בשנת 2019 מונה למפקד בית הספר להנדסה צבאית, תפקיד בו שירת עד 24 במאי 2021.

נמני נשוי ללירוז ואב לשלושה.

==הערות שוליים==

קטגוריה:מפקדי גדוד 601
קטגוריה:קציני הנדסה של פיקוד הצפון
קטגוריה:מפקדי בית הספר להנדסה קרבית
קטגוריה:אלופי-משנה בצה"ל
קטגוריה:בוגרי התיכון האזורי ע"ש בן-גוריון בעמק חפר
קטגוריה:בוגרי האוניברסיטה העברית בירושלים
קטגוריה:פרדסיה: אישים
קטגוריה:ישראלים שנולדו ב-1979
איזידורה גורשטר

איזידורה גורשטר (באנגלית: Isidora Goreshter; נולדה ב-24 באוקטובר 1981) היא שחקנית אמריקאית.

מוכרת בעיקר עקב משחקה כסבטלנה פישר בסדרת הטלוויזיה האמריקאית חסרי בושה.

==ביוגרפיה==
גורשטר נולדה וגדלה בלונג ביץ' שבקליפורניה. היא למדה בלט קלאסי והחלה להופיע בגיל שלוש.

גורשטר התחרתה בהתעמלות מכשירים.<ref>"Youth News". Long Beach Press-Telegram (Long Beach, California). October 9, 1991. p. C4.</ref> בשנת 1992 התחרתה בגביע אליפות קליפורניה בהתעמלות מכשירים, וזכתה במדליית ארד בשכבת הגיל שלה. היא זכתה במקום ראשון בתרגיל הקורה ובמקום השני בתרגילי הקפיצות והקרקע.<ref>"Youth News: Cerritos Wins Cal Cup". Long Beach Press-Telegram (Long Beach, California). April 29, 1992. p. D4.</ref> באותה שנה גם זכתה במדליית כסף בתחרות התעמלות מכשירים של מדינות מרכז האוקיינוס השקט.<ref>"AGA Gymnasts Shine in Central Pacific Tourney". Long Beach Press-Telegram (Long Beach, California). November 25, 1992. p. C4.</ref>

היא למדה משחק בסטודיו למשחק של סטלה אדלר, והופיעה במספר מחזות.<ref name="sho"></ref>

==קריירה==
תפקידה הראשון על המסך היה בשנת 2013, כששיחקה בסרט "פרנויה", לצד ליאם המסוורת', גארי אולדמן, אמבר הרד, האריסון פורד, לוקאס טיל, אמבת' דייווידץ ועוד. הסרט גרף ביקורות שליליות רבות והיה כישלון קופתי כשגרף רק 16 מיליון דולר, אף על פי שתקציבו היה כ-35 מיליון דולר.

הופעתה הראשונה הבולטת בטלוויזיה הייתה בסדרת הטלוויזיה האמריקאית "חסרי בושה" של רשת שואוטיים, בה שיחקה בשנים 2013–2018, במהלך 30 פרקים. היא גילמה בסדרה את סבטלנה פישר, אשתו הזונה של מיקי מילקוביץ' (נואל פישר).<ref></ref> דמותה הייתה אמורה להיות שולית, אך מ-2016 היא הפכה לדמות מרכזית יותר, כשסייעה לבעלה מיקי לנהל בית בושת.

בשנת 2018 שיחקה בקומדיה הרומנטית של נטפליקס "יום שנה שמח" לצד נואל וולס וג'ו פנטוליאנו.

בשנת 2019 שיחקה בסרט "the Petal Pushers". בשנת 2023 השתתפה במותחן הפסיכולוגי הבריטי "The Portrait" בכיכובו של ראיין קוואנטן.

==חיים אישיים==
משפחתה של גורשטר היגרה לארצות הברית ממדינות ברית המועצות לשעבר, ואיזידורה היא בת המשפחה הראשונה שנולדה בארצות הברית.<ref>Kim, Jae-Ha (January 17, 2016). "Isidora Goreshter". The Orlando Sentinel (Orlando, Florida). p. F4.</ref>

גורשטר היא בעלת תארים בתיאטרון ובהיסטוריה של האמנות.<ref name="huff"></ref>

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:רקדניות אמריקאיות
קטגוריה:מתעמלות אמריקאיות
קטגוריה:אמריקאים ממוצא רוסי
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
שגרירות פולין בישראל

סניף [[בנק פ.ק.או. ברחוב אלנבי בתל אביב, בשנת 1935. הוא שימש גם כקונסוליה של פולין באותה עת ולאחר קום המדינה. החל מ-1963 מוקמה בסמוך לו שגרירות פולין.]]
קונסול פולין בארץ ישראל, בזמן [[המנדט הבריטי, עומד בכניסה לבניין הקונסוליה בירושלים]]
שגרירות פולין בישראל היא השגרירות, הנציגות הדיפלומטית ומקום משכן שגריר ממשלת פולין בישראל. השגרירות ממוקמת בתל אביב.

==היסטוריה==
מיד עם הקמת המדינה, הכירה פולין במדינת ישראל. בתל אביב, וגם בירושלים, הייתה לפולין כבר קונסוליה שהוקמה בימי המנדט הבריטי. הקונסול בתל אביב היה יהודי בשם רפאל לוץ שמונה בפברואר 1946. הקונסוליה הייתה ממוקמת בבניין בנק פ.ק.או. ברחוב אלנבי. עם כינון היחסים הדיפלומטיים בין המדינות, הוסכם על החלפת נציגים בדרג ציר (הנציגויות הדיפלומטיות הראשונות שפתחה מדינת ישראל ברחבי העולם לאחר הקמתה היו צירויות ולא שגרירויות, מטעמי צניעות). בתחילת 1949 שלחה מדינת ישראל את ישראל ברזילי כציר לפולין. ביוני 1949 חתמו פולין וישראל על הסכם מסחרי, מטעם פולין חתם על ההסכם רפאל לוץ. באוקטובר 1949 הודיעה פולין שבקרוב יתמנה ציר פולין בישראל. את ההודעה מסר קונסול נוסף שהיה לפולין בירושלים, גם עוד מימי המנדט. ציר פולין בישראל הראשון מונה לבסוף רק ב-1954.

באפריל 1963 שודרגה הצירות של פולין בישראל לדרג שגרירות, במקביל לצירות ישראל בפולין. השגריר הראשון של פולין בישראל הגיש את כתב האמנתו לנשיא המדינה זלמן שזר ב-14 באוקטובר 1963. שגרירות פולין בישראל הייתה ממוקמת אז בצמוד לקונסוליה ובנק פ.ק.או. ברחוב אלנבי.

שגרירות פולין בישראל נסגרה ב-18 ביולי 1967, יחד עם עוד מספר מדינות מברית ורשה, עקב ניתוק היחסים הדיפלומטיים בין המדינות בעקבות מלחמת ששת הימים. עם זאת הבנק הממשלתי הפולני פ.ק.או. המשיך לפעול בישראל. שגרירות פינלנד שימשה כנציגות לענייני פולין בישראל. ואילו בפולין שימשה הולנד כנציגות ישראל.

בסוף 1984 החלו דיונים על חידוש הסחר בין המדינות, ובאפריל 1986 ישראל ופולין הסכימו להחליף נציגים דיפלומטיים. נציגות פולין הייתה אמורה להיות בתוך בניין בנק פ.ק.או., אך המפקחת על הבנקים גליה מאור לא אישרה זאת ונבחר מיקום אחר. באוקטובר 1988, לאחר פגישה של שר החוץ שמעון פרס עם שר החוץ הפולני, הוסכם להעלות את היחסים בין המדינות לדרג צירות. ב-1990 הנציגות של פולין הועלתה שוב לדרג שגרירות.

ב-18 בפברואר 2018, לאחר שראש ממשלת פולין מטאוש מורבייצקי אמר במסיבת עיתונאים כי "אנחנו לא נעניש מי שיאמר שהיו משתפי פעולה פולנים בשואה עם הנאצים. אכן היו כאלה, כפי שהיו גם פושעים אוקראינים ויהודים משתפי פעולה", רוססו צלבי קרס על שער השגרירות.

==קישורים חיצוניים==

* 

==הערות שוליים==

פולין
קטגוריה:יחסי ישראל–פולין
אוסאמה בן לאדן (פיל)

אוסאמה בן לאדן (באנגלית: Osama bin Laden) היה פיל אסייתי שנקרא על שם הטרוריסט אוסאמה בן לאדן. הוא אחראי על לפחות 27 מקרי מוות של אנשים במחוז סוניטפור במדינת אסאם שבהודו בשנים 2004–2006, ועל הרס רב של רכוש. הוא נורה למוות בדצמבר 2006.

==ביוגרפיה==
אוסאמה בן לאדן היה פיל אסייתי. הוא נקרא על ידי המקומיים על שם הטרוריסט אוסאמה בן לאדן, משום שהשליט טרור במחוז סוניטפור במדינת אסאם שבהודו.<ref name="WAFF"></ref> הוא החל להיקרא בשם זה לאחר שמספר מקרי המוות שגרם הפך להיות דו-ספרתי.<ref name=bbckiller></ref>

הפיל, שההערכות הן שהיה בגיל 45–50 שנים, היה בגובה של 2.7–3 מטרים.<ref name=nbcserial></ref> הוא לא פחד מאש או חזיזים.<ref name=ishe></ref>

הפיל הרג 27 בני אדם, 14 מתוכם בששת החודשים שקדמו למותו.<ref name="USAToday"></ref>

בדצמבר 2006 הוצאה על הפיל הכרזת "לירות על מנת להרוג", שהייתה בעלת תוקף עד לסוף החודש.<ref></ref> ב-18 בדצמבר 2006 דווח כי הפיל נראה במטע תה בעיירה קטנה, 140 קילומטרים צפונית לגוואהטי. המקומיים השתמשו בתופים ובאש כדי ללכוד אותו בפינת המטע. הוא החל לרוץ לכיוון הציידים, והצייד דיפן פוקאן הרג אותו.

בימים שלאחר מותו חששו החקלאים באזור מנקמה עתידית של הפילים באזור, אך החששות התבדו.<ref></ref>

==זיהויו==
הוא זוהה כ"אוסאמה בן לאדן" משום שלא היו לו חטים. עם זאת, מקומיים רבים ואנשי צער בעלי-חיים טענו כי הפיל כלל אינו הפיל הנכון, משום שהוא נורה במרחק של כ-80 קילומטרים מהאזור בו הוא היה מסתובב בדרך כלל.<ref></ref> הם האשימו את הפקידים הממשלתיים בכך שירו בפיל חף מפשע רק כדי להרגיע את הרוחות, וקברו אותו במהירות כדי שלא יספיקו לבדוק את טביעות רגליו ולאמת את זהותו.<ref></ref>

==אירועים נוספים==
בשנת 2008 פעל באזור ג'הרקאנד פיל נוסף שכונה "אוסאמה בן לאדן". הוא נורה ונהרג לאחר שהרג 17 אנשים ופצע עשרות נוספים.<ref></ref><ref></ref>

==קישורים חיצוניים==
* [http://content.usatoday.com/_common/_scripts/big_picture.aspx?width=490&height=368&storyURL=/news/offbeat/2006-12-18-killer-elephant_x.htm&imageURL=http://images.usatoday.com/news/_photos/2006/12/18/elephant-large.jpg תמונה של הפיל "אוסאמה בן לאדן" הרוג], באתר USA Today

==הערות שוליים==

קטגוריה:פילים מפורסמים
קטגוריה:אוסאמה בן לאדן
איכתיובנטור

הממצאים של האיכתיובנטור שהתגלו
איכתיובנטור (שם מדעי: Ichthyovenator; מילולית: "צייד דגים") הוא סוג דינוזאור ממשפחת הספינוזאוריים, אשר התקיים במהלך הקרטיקון התחתון בדרום-מזרח אסיה. המאובנים שלו התגלו בלאוס בתצורות גרס סופריוס , לצד מיני זאורופודים כמו הטיטאנוזאורוס וההדרוזאור מנדסצ'ורוזאורוס (Mandschurosaurus).

האיכתיובנטור הוא השני שבספינוזאור שהתגלו באסיה, לצד הסיאמוזאורוס. הוא תואר בשנת 2012 בידי רונאן איילין וצוותו. הסוג כלל מין אחד - Ichthyovenator laosensis, אשר נקרא על שם הימצאותו בלאוס.

מין זה דמה מעט לספינוזאורוס אך היה קטן בהרבה, באורך 8.5 מטר ומשקל של 2 טון בממוצע. הוא ידוע מחוליות מגודלות מגבו, החלק הקדמי של הזנב והחוליות שמעל אגן הירכיים. הממצאים משווים לו מראה בעל "מפרש" נמוך שהיה שונה מזה של הספינוזאורוס והיה נמוך יותר ומופרד לשני חלקים: אחד שהחל מהעורף עד האגן ואחד בחלק האחורי של האגן עד לחלק העליון של הזנב. מראה זה עשה אותו דומה למין הקרכרודונטוזאור קונקוונטור וחלק מהחוקרים סברו שהיה שייך למשפחה האחרונה. אולם שאר החלקים מזכירים את עצמות הספינוזאורוס.

ככל הנראה הוא היה צייד דגים שארב במים הרדודים ואף שחה במרדף אחרי דגים בנהרות של לאוס הקרטיקונית.

==קישורים חיצוניים==

קטגוריה:ספינוזאוריים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2012
יחסי לוקסמבורג–קזחסטן

יחסי לוקסמבורג–קזחסטן הם היחסים הדיפלומטיים הרשמיים שבין הדוכסות הגדולה של לוקסמבורג לבין רפובליקת קזחסטן.

== היסטוריה ==
בין הדוכסות הגדולה של לוקסמבורג לבין רפובליקת קזחסטן מתקיימים יחסים דיפלומטיים רשמיים.

ב-1 ביוני 1992 הכירה לוקסמבורג בעצמאותה של קזחסטן מברית המועצות ומהרפובליקה הסובייטית הסוציאליסטית הקזחית. ב-29 ביוני באותה השנה כוננו לראשונה יחסים דיפלומטיים רשמיים בין קזחסטן לבין לוקסמבורג. האינטרסים הלוקסמבורגיים בקזחסטן מיוצגים באמצעות שגרירות לוקסמבורג ברוסיה, האינטרסים הקזחיים בלוקסמבורג מיוצגים באמצעות שגרירות קזחסטן בבלגיה.

בין 26 ביוני לבין ה-28 ביוני 2008, ראש ממשלת לוקסמבורג ז'אן-קלוד יונקר ביקר באופן רשמי בקזחסטן. במהלך הביקור התקיימו חילופי אותות כבוד בין קזחסטן ללוקסמבורג.

ב-2010 התקיימה ועידת OSCE באלמטי, ראש המשלחת הלוקסמבורגית היה סגן ראש הממשלה של לוקסמבורג ושר החוץ. באותה השנה ביקר סגן ראש הממשלה גם בנור-סולטן. בשנת 2015 ביקר ראש ממשלת לוקסמבורג קסבייה בטל בקזחסטן.

במסגרת הביקורים הללו וביקורים נוספים שהתקיימו, נחתמו בין לוקסמבורג לבין קזחסטן הסכמים שהבולטים שבהם הם: הסכם בנושא שירותי אוויר בין קזחסטן ללוקסמבורג ומזכר הבנות בין הבנק הלאומי של קזחסטן לסוכנות הטכנולוגיה הפיננסית של לוקסמבורג.

== נציגויות דיפלומטיות ==
* קזחסטן אינה מיוצגת בלוקסמבורג בדרג השגרירות. קזחסטן מיוצגת בלוקסמבורג בדרג הקונסולרי באמצעות קונסוליה רשמית שהיא מחזיקה בלוקסמבורג סיטי, בירת המדינה.
* לוקסמבורג אינה מיוצגת בקזחסטן בדרג השגרירות. לוקסמבורג מיוצגת בקזחסטן בדרג הקונסולרי באמצעות שתי קונסוליות רשמיות שהיא מחזיקה בערים: נור-סולטן (בירת המדינה), ואלמטי. לוקסמבורג האמינה את שגרירותה שבמוסקבה, בירת רוסיה הסמוכה, על קזחסטן.

== קישורים חיצוניים ==

* [http://www.mfa.gov.kz/en/brussels/content-view/kazakhstan-luxemburg Kazakhstan - Luxembourg], אתר משרד החוץ של קזחסטן

== הערות שוליים ==
הלצ'קרפטור

בהשוואה לאדם
הלצ'קרפטור (שם מדעי: Halszkaraptor; מילולית: "השודד של הלצ'קה") הוא סוג של דינוזאור ממשפחת הדרומאוזאוריים אשר התקיים באזור מונגוליה של ימינו בתור הקרטיקון, לפני 71–75 מיליון שנה. דינוזאור זה קרוי על שם החוקרת ההונגרית הלצ'קה אוסמולסקה , אשר חקרה מאובנים רבים במדבר גובי. סוג זה הוגדר ב-2017 וכלל מין יחיד, Halszkaraptor escuilliei. שם המין נקרא על האספן פרנסיס אסקווילי (François Escuillié), אשר נתן את הממצאים למוזיאון.
== גילוי ==
מאובני ההלצ'קרפטור נתגלו במונגוליה, כאשר נאספו בצורה לא חוקית ונמכר ליפן ובריטניה לאוספי מאובנים. המאובנים נאספו בידי חברת סוחרים והובאו למוזיאון הטבע של בלגיה, שם הם נחקרו. בהמשך הם הוחזרו למונגוליה. השלדים שנמצאו היו במצב שלם יחסית, בדומה למאובנים רבים שנתגלו במדבר גובי.
== מאפיינים ==
מבנה גופו של דרומזאור זה הגיע לגודל של ברכייה ורימז שבעליו היה יצור חצי-מיימי, בעל מבנה הדומה לעופות מים מודרניות. אורך הראש הגיע לשבע ס"מ, אורך הצוואר 20 ס"מ והיו לו טפרים בכפות רגליו בדומה לוולוצירפטור. הדינוזאור היה כנראה מכוסה בנוצות ששמרו על בידודו במים. הוא היה בעל צוואר כמו של ברבור ומבנה הגפיים היה קצר וייתכן שדמה לכנפי פינגוויניים. הזנב שלו היה קצר וגם מבנה עמוד השדרה רמז שהיה חסר יציבות ביבשה.

ההלצ'קרפטור היה, ככל הנראה, שחיין זריז אשר רדף אחרי דגים במימי המדבר הקדום (שבעבר היה הרבה פחות יבש והכיל מקווי מים שונים סביבו). עם זאת, הוא נע גם על היבשה וקינן על אדמה יבשה, דבר שהופך אותו לדינוזאור התרופוד היחיד שחי במקווי מים, לצד בני משפחת הספינוזאוריים.

==קישורים חיצוניים==

<div style="direction: ltr;">
* Sid Perkins, "[https://www.sciencemag.org/news/2017/12/duck-faced-dinosaur-took-rare-plunge-back-water This duck-faced dinosaur took a rare plunge back into water]". Science. December 6, 2017
</div>

קטגוריה:דרומאוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2017
שרינגזאורוס

עצמות היצור שנמצאו
שרינגזאורוס (שם מדעי: Shringasaurus; פירוש השם: בסנסקריט: "śṛṅga" - קרן, ביוונית: "sauros" - לטאה, כלומר: "לטאה מקורננת") הוא סוג נכחד של זוחל דיאפסידי שחי באמצע תור הטריאס, בתחילת עידן המזוזואיקון. 

== מאפיינים ==
סוג זה כלל מין אחד - Shringasaurus indicus, שהוגדר בשנת 2017. המאובנים שלו התגלו במדינת מאדהיה פרדש שבצפון הודו.

יצור זה השתייך למשפחת הדיאפסידים הנכחדת Azendohsauridae (בה היה גם האזנדוזאורוס), אשר אינה קרובה לשום זוחל מודרני והיא בעלת קרבה לטרילופוזאורוס מאמריקה הצפונית. יצור זה שהגיע לאורך של 3 עד 4 מטרים היה בעל מבנה מגושם וגוף דמוי חבית עם גפיים קצרות, כלוב צלעות רחב ושטוח וזנב קצר. הוא היה בעל צוואר ארוך וראש קטן בעל שיניים שטוחות שהותאמו ללעיסת צמחייה. על הראש צמחו זוג קרניים עבות דומות לקרני ג'ירף מתוך עצם המצח ומעל העור והגב צמחו שורות דוקרנים קצרים וישרים.

ייתכן שהוא תפס את הגומחה האקלוגית של הפרוזאורופודים מהטריאס העליון והיורה ותלש עלים מהעצים. אולי היה בעל דו-צורתיות זוויגית והקרניים שימשו את הזכרים במאבק אחרי נקבות, בדומה לקרניהם של אנטילופות קצרות-קרן.

אצל חלק מהמאובנים שנמצאו התגלו עדויות לדלקת פרקים קדומה.

גלריה<gallery>
קובץ:Shringasaurus life.png
קובץ:Shringasaurus.png
קובץ:Shringasaurus indicus reconstruction.png
</gallery>

==קישורים חיצוניים==

קטגוריה:ארכוזאורומורפים פרהיסטוריים
קטגוריה:בעלי חיים שחיו בטריאס בהודו ובמדגסקר
קטגוריה:מאובני טקסונים שתוארו ב-2017
לודמילה אוליאנובסקה

לודמילה אוליאנובסקה (באוקראינית: Людмила Олександрівна Оляновська; נולדה ב-22 בפברואר 1993 בכפר סולובקיבצי) היא אתלטית אוקראינית שהשתתפה בתחרויות הליכה תחרותית.

== ביוגרפיה ==
לודמילה אוליאנובסקה החלה להתאמן בגיל צעיר. בשנת 2013 היא ניצחה באליפות אוקראינה ונשלחה לאליפות אירופה לצעירים בה סיימה במקום השני. בשנת 2014 היא השתתפה באליפות אירופה לבוגרים וזכתה במקום השני בהליכה ל-20 ק"מ.

בשנת 2015 היא זכתה במדליית ארד באליפות העולם.

היא בעלית שיאי אוקראינה להליכה תחרותית ל-5 ק"מ ול-20 ק"מ.

בשנת 2017, בהתאם להחלטת איגוד האתלטיקה של אוקראינה היא הואשמה בלקיחת תמריצים אסורים והושעתה מפעליות ספורטיבית עד לנובמבר 2019.

== קישורים חיצוניים ==

==הערות שוליים==

קטגוריה:אתלטיות אוקראיניות
קטגוריה:אוקראיניות שנולדו ב-1993
קטגוריה:מתחרות בהליכה תחרותית
נותוזאוראים

שחזור של Keichousaurus
נותוזאוראים (שם מדעי: Nothosauroidea) היא סדרת זוחלים ימיים נכחדת מקבוצת הדיאפסידה, חלק מהזאורופטריגיים. יצורים אלה היו מהראשונים שבזוחלים שהחלו לחזור לים (כהיפוך אבולוציוני מהתפתחות הדו-חיים ודגי הריאות לחיים על היבשה). הם התקיימו במשך תור הטריאס ונכחדו עם סופו, כנראה מתחרות עם מינים מתקדמים מהם.

== מאפיינים ==
רובם היו קטנים יחסית, קצרים יותר משלושה מטרים אך חלקם כמו הנותוזאורוס הגיעו לאורך של שבעה מטרים. במראם הם דמו מעט לאריות ים והיו חצי-מימיים עם רגליים קצרות הדומות לסנפירים אך מותאמות גם להליכה יבשתית, כך שיכלו לעלות לחופים. זנבם הארוך עזר לייצב אותם ואולי שימש כהגה. היה להם צוואר ארוך כמו של פלסיוזאורים והראש היה מוארך ושטוח, מלא בשיניים מחודדות. צורתם תנועתם הייתה מעט נחשית יותר מהפלסיוזאורים.

ייתכן שאלו היו אבותיהם של הפליוזאורים ששלטו בימים במהלך שאר המזוזואיקון. הם שלטו בימים ודגו דגים ודיונונים בשחייה מהירה.

==מיון==
***סוג Dawazisaurus?
*קבוצה Pachypleurosauria?
***סוג Diandongosaurus
***סוג ?Hanosaurus?
***סוג Majiashanosaurus?
***סוג Qianxisaurus?
***סוג Wumengosaurus?
**משפחה Keichousauridae
**משפחה Pachypleurosauridae
*קבוצה Nothosauria
**משפחה Simosauridae
**משפחה נותוזאוריים (Nothosauridae)
**משפחה Pistosauridae?

==קישורים חיצוניים==

קטגוריה:בעלי חיים שתוארו ב-1889
קטגוריה:טקסונים שתוארו בידי גאורג באוור
*
קטגוריה:ערכים שבהם תבנית בריטניקה אינה מתאימה
נותוזאוריים

שחזור של [[נותוזאורוס]]
נותוזאוריים (שם מדעי: Nothosauridae) היא משפחה של זוחלים ימיים קדומים מסדרת הנותוזאוראים שבזאורופטריגיים.

בני משפחה זו התפתחו במשך תור הטריאס, מתחילת המזוזואיקון ושלטו באוקיינוסים ובימים הקדומים. המאובנים שלהם התגלו במגוון אזורים, בין השאר בסין, צרפת, גרמניה, ישראל, איטליה, יוון, הולנד, רוסיה, שווייץ ובצפון אפריקה. המשפחה נקראת על שם הסוג נותוזאורוס שפירוש שמו הוא: "לטאה מזויפת".

במראם הם דמו לפליוזאורים שהתקיימו ביורה ובקרטיקון. הם היו קטנים יותר באורך של 3 עד 7 מטרים והיו אמפיביים, בעלי אורח חיים דומה לכלבי ים או לאריות ים. הם היו בעלי צוואר ארוך, ראש קטן ומוארך בעל שיניים חרוטיות רבות, זנב ארוך וגפיים קצרות בעלות אצבעות ששימשו כנראה להיגוי במים.

הם היו ציידים מהירים של דגים, רכיכות ויצורים דומים ואולי אף זוחלים ימיים.

==מיון==
**סוג Germanosaurus
*תת-משפחה Lariosaurinae
**סוג צרסיוזאורוס (Ceresiosaurus)
**סוג Lariosaurus
**סוג Silvestrosaurus
*תת-משפחה Nothosaurinae
**סוג נותוזאורוס (Nothosaurus)

==קישורים חיצוניים==

קטגוריה:נותוזאוראים
קטגוריה:טקסונים שהתפתחו בטריאס
הר קייזר

הר קייזר או הר קיזר (באנגלית: Mount Keyser) הוא הר בחלק המזרחי של הרי טולה בארץ אנדרבי, שבאנטארקטיקה. 

ההר ממוקם 6 קילומטרים מזרחית - צפון-מזרחית להר ריידר.

== היסטוריה ==
=== גילוי ההר ===

ההר מופה בהתבסס על תצלומי אוויר, שצולמו ממטוסי משלחת החקר האנטארקטית הלאומית של אוסטרליה בשנת 1957.

=== מקור השם ===

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ד. או. קייזר (D.O. Keyser), שהיה קצין רדיו בתחנת מוסון בשנת 1961.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:7898 הר קייזר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1582 הר קייזר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7494&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קייזר] באתר הגאזט האנטארקטי המשווה SCAR של ממשלת אוסטרליה 

== הערות שוליים ==

קייזר
הר ריידר

הר ריידר (באנגלית: Mount Ryder) הוא הר בחלק המזרחי של הרי טולה בארץ אנדרבי, שבאנטארקטיקה.

ההר ממוקם בין נונאטאקי הארווי לבין הר קייזר.

ההר ממוקם 38 קילומטרים מזרחית לפסגת פיתגורס.

== היסטוריה ==
=== גילוי ההר ===

ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1956 ובשנת 1957.

=== מקור השם ===

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ב. פ. ריידר (B.P. Ryder), שהיה קצין רדיו בתחנת מוסון בשנת 1961.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13096 הר ריידר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1615 הר ריידר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12553&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ריידר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ריידר
רחל ברגשטיין

רחל ברגשטיין (נולדה בשנת 1939) היא שחיינית עבר ישראלית, אלופת ישראל ושיאנית ישראל בשחייה.

== ביוגרפיה ==
ברגשטיין התאמנה בקבוצת הפועל גוש זבולון בהדרכתו של יוסף טלקי.

===1952===
באליפות ישראל שנערכה בשנת 1952 זכתה ברגשטיין במדליית ארד במשחה ל-100 מטר בתוצאה של 1:40.9 דקות, אחרי ויויאן חסון שקבעה שיא ישראלי חדש לנוער של 1:37.4 דקות, שיפור לשיא הישראלי של אסתר וייסליצר מהפועל חיפה (1:37.8 דקות) וש. לנדס מברית מכבים עתיד (1:40.8 דקות).

===1953===
בתחרות שנערכה בכפר המכבי בסוף אוקטובר 1953 קבעה ברגשטיין במשחה ל-150 מטר מעורב שיא ישראל חדש של 2:32.2 דקות, שיפור לשיא הקודם (2:39.8 דקות).

===1954===
באליפות הקרב רב הראשונה שנערכה בישראל, ברמת השופט, בתחילת אוקטובר 1954 זכתה ברגשטיין במקום הראשון עם 1523 נקודות, לפני אילנה רייזנר חברתה לקבוצה (1006 נקודות) ונועה מוזר מהפועל תל עמל (1004 נקודות). שבועיים לאחר מכן, באליפות ישראל היא זכתה בשתי מדליות כסף, במשחה ל-100 מטר חופשי בתוצאה של 1:17.2 דקות, אחרי שושנה ריבנר מברית מכבים עתיד (1:14.7 דקות) ולפני חברתה לקבוצה ירדנה שאל (1:27.1 דקות) ובמשחה ל-400 מטר חופש בתוצאה של 6:37.3 דקות, אחרי שושנה ריבנר (6:04.5 דקות) ולפני ירדנה שאל (6:56.5 דקות).

בתחרות שנערכה במזרע בנובמבר אותה שנה היא קבעה במשחה ל-200 מטר מעורב אישי שיא ישראל חדש, שיא יסוד של 3:31.5 דקות.

===1955===
באליפות ישראל שנערכה בשנת 1955 זכתה ברגשטיין בשלוש מדליות כסף, במשחה ל-100 מטר חופשי בתוצאה של 1:17.6 דקות, אחרי שושנה ריבנר (1:09.5 דקות) ולפני דורית שרצר מברית מכבים עתיד (1:22.3 דקות), במשחה ל-400 מטר חופשי בתוצאה של 6:30.8 דקות, אחרי שושנה ריבנר (5:46.3 דקות) ולפני דורית שרצר (6:33.0 דקות) ובמשחה ל-100 מטר פרפר בתוצאה של 1:41.3 דקות, אחרי דורית שרצר (1:36.3 דקות) ולפני יהודית לוזיה מהפועל אפיקים (1:46.5 דקות).

===1956===
באליפות ישראל שנערכה בשנת 1956 זכתה ברגשטיין במדליית כסף, במשחה ל-100 מטר חופשי בתוצאה של 1:17.1 דקות, אחרי שושנה ריבנר (1:09.3 דקות) ולפני דורית שרצר (1:19.6 דקות).

==קישורים חיצוניים==
* 
* 

== הערות שוליים ==

קטגוריה:אלופות ישראל בשחייה
קטגוריה:שחייניות חופשי ישראליות
קטגוריה:שחייניות פרפר ישראליות
קטגוריה:שחייניות מעורב אישי ישראליות
קטגוריה:שיאניות ישראל בשחייה
קטגוריה:ישראליות שנולדו ב-1939
קטגוריה:ישראלים שנולדו ב-1939
תולעים קוצניות ראש

תולעים קוצניות ראש (שם מדעי: Acanthocephala) היא מערכה מונופילטית של בעלי חיים טפילים הכוללת 1,150 מינים לפחות החיים באוקיינוסים, מים מתוקים וביבשה. משמעות השם הלטיני הוא ראש קוצני בשל החדק הקוצני (probosces), אשר באמצעותו נצמדת התולעת למעי הפונדקאי. 

סייוג הטפילות של כל מיני הקבוצה, בלי יוצא מהכלל, היא טפילות פנימית ואובליגטורית. כלומר, חיים בתוך גוף הפונדקאי ואינם יכולים לחיות ולהתרבות ללא הפונדקאי. המינים במערכה זו הם טפילים של בעלי חוליות כגון יונקים, עופות, זוחלים, דגים וחסרי חוליות שונים. כאשר הקבוצה שבה מתועדים מקרי הטפילות השכיחים ביותר הם דגי הגרם. נוכחותם במעי גורמת נזק מקומי בלבד ועל פי רוב אינה סיבת התמותה של הפונדקאי, לעיתם רחוקות מאוד יגרמו נזק לאדם או לחיות משק. זו עשויה להיות הסיבה למיעוט המחקרים על מערכה זו, בהשוואה לתולעים טפילות אחרות כשרשורים ותולעים נימיות.

אורכם משתנה, מפחות ממילמטר עד למטר. צבעם צהוב. בין המינים קיימת אחידות רבה במבנה, שלבי הזחל ובמחזור החיים. קיימים הבדלים (לעיתים מינוריים ולא חד משמעיים) בין המינים במבנה וגודל החדק, בסידור הזיזים הקוצניים וכמותם, אך הבדלים אלו קיימים אף בין הפריטים במין מסוים. 

הרבייה המינית מתרחשת בתוך מעיים של בעל חוליות, הביצים המופרות מופרשות בצואה ואינן מתפתחות עד אשר נאכלות על ידי חסר חוליות פרוק רגליים, דרך אדמה או מים מזוהמים בצואה או דרך אכילת הגללים עצמם. במערכת העיכול של חסר החוליות, מתפתח הזחל ומתחפר מהמעי למערכת הדם הפתוחה (hemocoel), שם מפתח הזחל את החדק הקוצני ונראה כגרסה מוקטנת של צורת הבוגר, הוא נשאר שם רדום. מחזור החיים ממשיך כאשר חסר החוליות נאכל על ידי בעל חוליות נגוע בטפיל. אז נעור הזחל ומתפתח במעיים של בעל החוליות לבוגר.

==קישורים חיצוניים==

* 
* Kennedy, C. (2006). Ecology of the Acanthocephala. Cambridge: Cambridge University Press. doi:10.1017/CBO9780511541902

קטגוריה:פלטיזואה
קטגוריה:תולעים
קטגוריה:מערכות של בעלי חיים
קטגוריה:בעלי חיים טפיליים
מלנורוזאורוס

מלנורוזאורוס (שם מדעי: Melanorosaurus; מילולית: "לטאת ההרים השחורים") הוא סוג של דינוזאור בן לקבוצת דמויי זאורופודים, אשר התקיים בטריאס העליון לפני 216.5-201 מיליון שנה. המאובנים שלו נמצאו בדרום אפריקה.

דינוזאור זה היה קרוב לפלטאוזאוריים, אך היה מהפרוזאורופודים הקרובים ביותר לזאורופודים האמיתיים והיה בעל מבנה גוף כבד יחסית ועצמות חזקות יותר. הוא הגיע לאורך 8 מטרים ולמשקל של 1.3 טון בממוצע. אורך הגולגולת הגיע ל-25 סנטימטרים והייתה משולשת בצורתה. השיניים שימשו ללעיסת צמחים. ככל הנראה הוא לא השתמש בגפיו האחוריות כדי להזדקף אלא נע על ארבע רגליים כל הזמן.

מאובניו התגלו בתצורות אליוט שבלסוטו, ובדרום אפריקה. באזורו נמצאו דינוזאורים רבים לרבות ההטרודונטוזאורוס והמסוספונדילוס.

סוג זה כלל מין אחד - Melanorosaurus readi, אשר הוגדר ב-1924. ב-1993 התגלו בדרום אפריקה מאובנים נוספים שאולי השתייכו למין אחר בשם Melanorosaurus thabanensis, אך מבנה העצמות היה שונה, כך שהם שויכו לסוג חדש - מרוקטנוס (Meroktenos).

==קישורים חיצוניים==

קטגוריה:דמויי זאורופודים
קטגוריה:דינוזאורים שחיו בטריאס עליון באפריקה
קטגוריה:מאובני טקסונים שתוארו ב-1924
בובי בראון

רוברט בריספורד בראון (נולד ב-5 בפברואר 1969) הוא זמר, כותב שירים, ראפר, רקדן ושחקן אמריקאי.

== ביוגרפיה ==
בראון נולד בבוסטון, שבמסצ'וסטס. בראון גדל בפרויקטים של פארק הבוסתן של רוקסברי. הטעם הראשון של בראון להיות על הבמה התרחש כשהיה בן שלוש ואחד מאלילי ילדותו, ג'יימס בראון, הופיע בבוסטון. המופע הזה עורר חלום להיות זמר. בראון הצטרף למקהלת הכנסייה, שם זיהה ופיתח את יכולות השירה 
בין השנים 1992–2007 היה נשוי לויטני יוסטון ולהם בת, בובי קריסטינה בראון (2015-1993).

החל משנת 2012 בראון נשוי לאליסיה אתראדג' ,לזוג שלושה ילדים [https://www.essence.com/love/bobby-brown-wife-alicia-etheredge-brown-faith-marriage/]

== קריירה ==
ב 1981 הוקם הרכב מוזיקלי New Edition על ידי בובי בראון. החל מקריירת סולו, הוא נהנה מההצלחה עם אלבומו השני בשנת 1988, Don't Be Cruel, שהוליד חמישה סינגלים שהגיעו לעשרת הגדולים במצעד הבילבורד, ביניהם הלהיט "My Prerogative" שכתב בעצמו, והשיר זוכה הגראמי "Every Little Step".

הוא גם כיכב בסרטים כמו הגבול הדק בין אהבה לשנאה (1996) ו-two can play that game, ב 2011. הוא חזר למהדורה החדשה (New Edition) לאלבום איחוד וסיבוב הופעות מ-1996 ל-1997, וכן ב-2005.

== אקטיביזם ==
באוקטובר 2023, בראון, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.<ref></ref>

== חלק מהשירים של בובי בראון ==

* My Prerogative (גם שיר של בריטני ספירס)
* Something in Common (עם ויטני יוסטון)
* Every Little Step
* Girlfriend

== אלבומים מפורסמים ==

* Don't Be Cruel 1988
* King of Stage 1986 
* Bobby 1992
* Forever 1997 
* The Masterpiece 2012

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים-יוצרים אמריקאים
קטגוריה:ראפרים אמריקאים
קטגוריה:רקדנים אמריקאים
קטגוריה:מפיקי קולנוע אמריקאים
קטגוריה:זוכי פרס המוזיקה האמריקאית
קטגוריה:אמריקאים שנולדו ב-1969
חולדת צ'ינצ'יל בנט

חולדת צינציל בנט (שם מדעי: Abrocoma bennettii) היא מין של מכרסם ממשפחת חולדות צ'ינצ'יל האנדמית לצ'ילה.

חולדת צ'ינצ'יל בנט מגיעה לגודל של צ'ינצ'ילה באורך 35 סנטימטרים ומשקל של חצי קילו.

חולדת צ'ינצ'יל בנט ניזונה בעיקר מעשב. 
 
מין זה תואר על ידי החוקר גורג' רוברט וטרהאוס ב-1837 ומצב שימורו הוא ללא חשש.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ורג' רוברט וטרהאוס
קטגוריה:חולדות צ'ינצ'יל
קטגוריה:צ'ילה: יונקים
קטגוריה:בעלי חיים שתוארו ב-1837
קטגוריה:צ'ילה: בעלי חיים אנדמיים
וולוו VN

וולוו VN (באנגלית: Volvo VN) הם סדרות של משאיות כבדות מתוצרת וולוו משאיות, אשר הורכבו באמצעות החטיבה "וולוו משאיות אמריקה הצפונית", בבעלות יצרנית הרכב השוודית וולוו אשר מיוצרים משנת 1996 בארצות הברית.

דגמי וולוו VN כוללים תצורת טנדם בהם דגמי משאית סמי-טריילר כבדה ופול טריילר כאשר החלק העיקרי בה הוא הגורר אליו ניתן לחבר נגרר. 

"וולוו VN" פותחה לראשונה בצפון אמריקה, הוגדרה כמשאית "וולוו Class 8" מהדור השני. בשנת 2004 הוצג דגם הדור השלישי עם מכסה המנוע המעודכן. כיום דגמי "וולוו VN" זמינים באופן בלעדי לשוק באמריקה הצפונית.

==תצורות==
* משאית כבדה.
* מכלית (משאית).
* משאית סמי-טריילר.
* משאית פול-טריילר.

===תאי שינה===
* משאית קונבנציונלית ללא תא שינה.
* דגמי גורר (סמי-טריילר, פול-טריילר) הכוללים תא שינה בקבינה.

===סדרות===
* "VN".
* "VNL".
* "VNM".

===מבחר דגמים===

* "volvo VN430".
* "volvo VN630".
* "volvo VN670".
* "volvo VN730".
* "volvo VN780".
* "VNL 300 / VNM 200" "volvo".

== תמונות ==
<gallery mode="packed" heights="120">
קובץ:Oevlk - Volvo VNL.jpg| "וולוו VNL" - גורר 
קובץ:12-07-13-washington-by-RalfR-52.jpg | "וולוו VN" עם נגרר בעל מכולה סגורה
קובץ:Volvo VN - DHZ Farárske Pole.jpg | "וולוו VN" דגם "DHZ"
קובץ:Volvo Hauber 2009.JPG| "וולוו VN", שנת 2009 
קובץ:2013 Greater Valdosta Community Christmas Parade 102.JPG| "וולוו VN", שנת 2013 
קובץ:Globe Trailers Heavy Hauling.jpg| "וולוו VN" - סמי-טריילר 
קובץ:Volvo bobtail semi-truck (LandSpan).jpg| "וולוו VN" - גורר 
קובץ:Volvo VNL.jpg| "וולוו VNL" גוררת סמי-טריילר ומאחוריו פול-טריילר 
קובץ:Volvo Coca Cola Christmas truck - Flickr - Joost J. Bakker IJmuiden.jpg | "וולוו VN", משאית של יצרנית המשקאות קוקה-קולה
קובץ:FedEx Ground truck West Memphis AR 2013-01-27 001.jpg | "וולוו VN", משאית של חברת שילוח מטענים פדקס גוררת סמי-טריילר ומאחוריו פול-טריילר
קובץ:Volvo VNL 2005 (11990522793).jpg| "וולוו VNL", שנת 2005 מכלית (משאית) 
קובץ:East Penn Deka Volvo pic5.jpg| "וולוו VN" 
קובץ:Volvo VN tractor-trailer, G. Goebel.jpg | "וולוו VN" עם נגרר בעל מכולה סגורה 
קובץ:2010 09 27 Hannover 154430 (8599659311).jpg | "וולוו VN" דגם "IAA", שנת 2010
</gallery>

==ראו גם==
* וולוו
* וולוו F88
* וולוו F10, F12, F16 

== קישורים חיצוניים ==

* 
* 
* 
* 

== הערות שוליים ==

VN
קטגוריה:משאיות
קטגוריה:משאית מכלית
קטגוריה:כלי רכב שהושקו ב-1996
קטגוריה:כלי רכב אמריקאיים
קטגוריה:כלי רכב 6 גלגלים ויותר
ירון שילון

ירון שילון (נולד ב-16 באפריל 1978) הוא במאי טלוויזיה ישראלי.

== ביוגרפיה ==
שילון הוא בנו של איש הטלוויזיה יגאל שילון, אחיינו של דן שילון. את תחילת דרכו הטלוויזיונית עשה בגיל 3, כששיחק בתשדיר השירות "ירון אל תיגע - זה חפץ חשוד". השתתף כשחקן בפרסומות נוספות בשנות ה-80 ובשנות ה-90. בנערותו הנחה, ביים וערך את התוכניות "איך להרוס שעה" ו"בעומס יתר" בטלוויזיה בכבלים. בנוסף שיחק כילד בסרט בלוז לקיץ, שהיה חלק מסדרת הסרטים של אסקימו לימון. את שירותו הצבאי עשה כצלם ועורך ביחידת הצילום של חיל חימוש.

כשהשתחרר מצה"ל ערך את הסרטים הדוקומנטריים: "סיפורו של אלוף עולם" של חיים לב ו"באתי, ראיתי, הלכתי" לעיריית לוד.
ב-2004 הצטרף לתוכנית ערב אדיר עם אדיר מילר וביים בה את מערכוני החוץ. בנוסף ביים פרומואים לרשת.
ב-2006 ביים את הסדרה לצחוק או למות עם גורי אלפי לרשת. ביים גם את הסרט הדוקומנטרי על פירוקם של הצמד אסי וגורי, "אסי וגורי הסוף".

מ-2010, שילון הוא אחד מהבמאים בתוכנית ארץ נהדרת מעונותיה הראשונות, שבה הוא מביים מערכוני אולפן וחוץ.
ב-2010 ביים וערך את סרט הקולנוע זוהי סדום של ארץ נהדרת, לצד אדם סנדרסון ומולי שגב.
ב-2014 ביים את הסדרות מי נתן לך רישיון? ואיפה אתה חי?.
ביים את הפתיח של הכוכב הבא לאירוויזיון.
ב-2019 ביים את סדרת הטלוויזיה גיבור אמיתי.
ב- 2022 ביים את הסדרה ה דקומנטארית :״וזכרוני הראשון-שלמה ארצי ביוגרפיה מוזיקלית״, שמועמדת לפרס הסדרה הטובה ביותר וגם מועמד לפרס הבימוי הטוב ביותר.
בשנת -2022 ביים את הסרט 20 שנה לארץ נהדרת, שמסכם את 20 העונות של התוכנית המצליחה.
בנוסף, שילון הוא במאי פרסומות. בין הקמפיינים שביים, הבנק הבין לאומי עם אסי כהן, דואר ישראל עם אלי ומריאנו, סנו עם משה פרץ, סנו עם חיים כהן, ביטוח aig עם מריאנו אידלמן, ביטוח מגדל עם גורי אלפי ועוד עשרות פרסומות.
ירון משמש כבמאי הבית של שלמה ארצי, כולל בימוי סרטים דוקומנטריים, קליפים ובימוי המופעים.

ב 2016 הקים את דף ״משחק השבת״ בפייסבוק, דף שמשמר את ההיסטוריה של קבוצת הכדורגל של הפועל תל אביב.

== חיים אישיים ==
שילון נשוי לשחר, בתה של מיכל חלד, זוגתו של שלמה ארצי ואב לשלושה.

==קישורים חיצוניים==

*
*

קטגוריה:במאי קולנוע ישראלים
קטגוריה:אנשי טלוויזיה ישראלים
קטגוריה:במאי טלוויזיה ישראלים
קטגוריה:בוגרי תיכון עירוני י"ד (תל אביב)
קטגוריה:סגל קשת
ירון
קטגוריה:ישראלים שנולדו ב-1978
אלכסנדר מאפרודיסיאס

אלכסנדר מאפרודיסיאס (ביוונית: Ἀλέξανδρος ὁ Ἀφροδισιεύς) היה פילוסוף מהאסכולה הפריפטטית מן המאה ה-3 לספירה, פרשנו היווני הידוע ביותר של כתבי אריסטו בעת העתיקה.

אלכסנדר קרוי על שם עיר הולדתו אפרודיסיאס אשר בקאריה. מסוף המאה ה-2 הוא כבר חי ולימד באתונה, ועמד שם בראש האסכולה הפריפטטית. פירושיו לאריסטו הפכו כה פופולריים עד שב מחברים הדנים באריסטו כבר הסתפקו בכינויו הסתמי: "הפרשן" (ὁ ἐξηγητής).

מחיבוריו הפרשניים הרבים על כתבי אריסטו השונים, שרדו הפירושים הבאים: פירוש לספר האנליטיקה שמלכתחילה, לספר ה"טופיקה", וכן לספרים מטאורולוגיה, על החושים, ומטפיזיקה. בפירושיו לאריסטו ניתן למצוא התייחסויות גם לטקסטים של אריסטו שלא שרדו, כמו למשל על האידיאות. גם כמה מחיבוריו העצמאיים של אלכסנדר, שאינן פרשנות לאריסטו, שרדו. ביניהם: "על הגורל" (שם מתפלמס אלכסנדר נגד הפילוסופיה של ההאסכולה הסטואית בנוגע לדטרמיניזם), וכן "על הנפש".

בחיבור על הנפש מציג אלכסנדר את פרשנותו לגישת אריסטו אל הנפש: לדבריו הנפש היא חלק אורגני של הגוף, ולכן אף היא אובדת באבוד הגוף. פרשנות זו אומצה על ידי פייטרו פומפונזי וצזארה קרמוניני - הוגים בני אסכולה בראשית תקופת הרנסאנס, שנתכנתה בשל כך "האלכסנדריסטיים".

==קישורים חיצוניים==

* 
* 

קטגוריה:פילוסופים יוונים
קטגוריה:הוגים אריסטוטלים
קטגוריה:אישים שחיו במאה ה-3
פרנויה (ספר)

פרנויה (באנגלית: Paranoia) הוא ספר רומן ופרוזה שכתב ג'וזף פיינדר. הספר נחשב לאחד הספרים המצליחים והמזוהים ביותר עם פיינדר. והוא אף היה ברשימת רבי-המכר של הניו יורק טיימס.

== תקציר עלילה ==
כשהבוס של אדם קסידי, עובד זוטר בקונגלומרט היי-טק ווייט טלקום, תופס אותו במעילה קלה, הוא מותיר בידיו ברירה: לעמוד לדין בשורה של עבירות חמורות, או לחדור במסווה לצמרת של החברה המתחרה טריון ולספק מידע פנימי על מוצריה. קסידי בוחר באפשרות השנייה. מצויד בהמלצות פיקטיביות המציגות אותו כשחקן מרכזי בזירת ההיי-טק הוא מקבל תפקיד בכיר בטריון, ועד מהרה נטמע בשורותיה. הנאמנות הכפולה, סיפור אהבה לוהט עם אחת העובדות הבכירות בטריון ויחסיו המורכבים של קסידי עם אביו הזקן הופכים את חייו למערבולת של מתח ושקרים, המגיעה לשיאה כאשר הוא חודר לקודש הקודשים של טריון וגונב סודות מקצועיים מהבוסים החדשים שלו. אבל כשקסידי מנסה להשתחרר מהמפעילים שלו, הוא מגלה שהסיוט רק מתחיל...

== עיבוד קולנועי ==
באוגוסט 2013 יצא לאקרנים הסרט "פרנויה", בכיכובם של ליאם המסוורת' כאדם קאסידי, אמבר הרד כאמה ג׳נינגס, האריסון פורד כג'וק גודארד וגארי אולדמן כניקולס ווייט.
== קישורים חיצוניים ==
* [https://www.e-vrit.co.il/Product/1015/פרנויה פרופיל הספר באתר עברית]
קטגוריה:ספרי ג'וזף פיינדר
דרומזאורוידס

דרומזאורוידס (שם מדעי: Dromaeosauroides) הוא סוג של דינוזאור טורף בן למשפחת הדרומאוזאוריים אשר חי באירופה בקרטיקון התחתון שלפני 140 מיליון שנה.

המאובנים של דינוזאור זה התגלו באי בורנהולם בים הבלטי, השייך לדנמרק, והיו בעלי דמיון רב לדרומזאורוס, אשר על שמו הוא קרוי (מילולית: "דומה לדרומזאורוס"). הסוג כלל מין יחיד - Dromaeosauroides bornholmensis, אשר סווג בשנת 2003 וקרוי על שם האי בו התגלה. דינוזאור זה הוא מהמינים העתיקים ביותר במשפחתו וסוג הדרומזאור הוודאי (ללא מחלוקות על מיונו) היחיד ממשפחתו שחי באירופה.

הממצאים של דינוזאור זה כללו שני שרידי שיניים מ-2000 ומ-2008. בנוסף ממצאים של הנודטיס, דרומזאור אירופי נוסף שמוטל בספק שייכים אולי למין זה. ממצאים של קופרוליטים המורכבים מדגים גם קשורים אליו.

מאובני השיניים שנתגלו ב-2000 הגיעו לאורך 21.7 מילימטרים ול-15 מילימטרים במאובנים מ-2008. אורך הגוף של בעליהם הגיע לאורך 2–3 מטרים ולמשקל של 40 ק"ג. הם היו בעלי רכס משונן שהעיד על תזונה מבשר. בדומה לדרומזאורים כמו הדיינוניכוס הוא היה דו-רגלי בעל טפרים גדולים ואולי כוסה בנוצות לגופו.

הדרומזאורוידס חי סביב הלגונות של דנמרק הקדומה בסביבת חופים. לצידו התקיימו מיני טיטאנוזאורים, נודוזאוריים קוצניים ואולי גם הבריוניקס, אך רוב היצורים באזור היו חיות ימיות כמו תנינים, צבי ים ודגים. ככל הנראה יצורי ים אלה שימשו לו מזון או לפחות נבלותיהם.

==קישורים חיצוניים==

<gallery>
Dromaeosauroides size.jpg|השוואה לאדם
Dromaeosauroides bornholmensis.jpg|מאובן של Dromaeosauroides bornholmensis
</gallery>

קטגוריה:דרומאוזאוריים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-2003
פדרו אריקו סוארס

פדרו אריקו סוארס (בספרדית: Pedro Arico Suarez; 5 ביוני 1908 – 18 באפריל 1979) היה כדורגלן ארגנטינאי, ששיחק בעמדת הקשר אחורי.

==ביוגרפיה==

סוארס נולד בסנטה בריגידה (בגראן קנריה) שבספרד והיגר עם הוריו לארגנטינה בגיל צעיר. הוא החל את הקריירה שלו בשנת 1926 במועדון פרו קאריל אואסטה ועבר לבוקה ג'וניורס בשנת 1930. בעונתו הראשונה עם בוקה סוארס זכה באליפות ארגנטינה. במהלך העשור שלאחר מכן זכה בארבע אליפויות נוספות בשנים 1931, 1934, 1935 וב-1940. הוא גם זכה בגביע קופה איברגורן בשנת 1940. במהלך העשור בו שיחק סוארס בבוקה ג'וניורס ערך 335 הופעות בכל המסגרות, וכבש שער אחד בתיקו 2–2 נגד פלטנסה ב-6 באוגוסט 1933.

בנבחרת ארגנטינה ערך סוארס 12 הופעות וכבש שער אחד בין השנים 1930–1940. את הופעת הבכורה שלו ערך במונדיאל 1930, המונדיאל הראשון בהיסטוריה, והגיע בטורניר זה עד לגמר אותו הפסידו בתוצאה 2–4 לאורוגוואי.

==קישורים חיצוניים==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני פרו קאריל אואסטה
קטגוריה:כדורגלני בוקה ג'וניורס
קטגוריה:כדורגלני נבחרת ארגנטינה
קטגוריה:כדורגלני מונדיאל 1930
קטגוריה:ארגנטינאים שנולדו ב-1908
קטגוריה:ארגנטינאים שנפטרו ב-1979